Alain Vigneault

Alain Vigneault (* 14. máj 1961, Quebec, Kanada) je hlavný tréner klubu Vancouver Canucks a bývalý hlavný tréner Montrealu Canadiens, hokejových klubov, pôsobiacich v NHL. Ako hráč hral v NHL za St. Louis Blues.

Počas sezóny 2005-06 bol hlavným trénerom Manitoby Moose, farmárskeho celku Canucks, ktorý hrá v AHL. S Moose získal v sezóne 102 bodov, pričom jeho zverenci skončili na 3 mieste v Severnej divízii a podarilo sa im prebojovať do finále Severnej divízie.

20. júna 2006 prijal Vigneault ponuku od vedenia Canucks, aby viedol Vancouver ako hlavný tréner, čím nahradil na tomto poste Marca Crawforda. Počas jeho prvého roku vo Vancouveri sa mu podarilo dosiahnuť rekordný počet 49 víťazstiev tímu Canucks v sezóne, čím prekonal rekord Pata Quinna z rokov 1992-93. 14. júna 2007 získal ocenenie Jack Adams Award.

So svojou manželkou a dvomi dcérami býva počas letnej pauzy v meste Gatineau v Quebecu.

 Externé odkazy 


Kategória:Kanadskí hokejisti
Kategória:Kanadskí hokejoví tréneri
Kategória:Kanadské osobnosti francúzskeho pôvodu
Kategória:Osobnosti z Quebecu (mesto)